Dala_FM news - March 13, 2021 - 7 and 9pm
Language: Dholuo | Genre: News

﻿
Evaluation Only. Created with Aspose.Words. Copyright 2003-2022 Aspose Pty Ltd.
7 AND 9PM DALA FM NEWS 13TH MARCH 2021
HEADLINE

NATIONAL
COVID 
APISAS MAG THIETH 9,144 OSEYUDO CHANJO NE MIDHUSI MAR CORONA E COUNTIES 40 NYAKA NECHAK CHIW CHANJO MAKAMANO.
KUOM COUNTIES MAKALUO, APISAS MAG THIETH 171 OSECHANJ MIGORI COUNTY, 82 HOMA BAY COUNTY, 764 E KISUMU COUNTY KOD 62 E SIAYA COUNTY.
MAE LER MA OGOL GI MIGAWO MAR THIETH.
ESECHE OGOGO JI 7 OWITO NGIMAGI KALUWORE GI MIDHUSI MAR CORONA EPACHOKA EI SECHE 24 MOKADHO.
MAE CHOPO KWAN JOGO MA CORONA OSENEGO NYAKA 1,908.
JATEND MIGAWO MAR THIETH MIGOSI MUTAHI KAGWE OLERO NI JI 870 OYUD GI TUO MAR CORONA EI SECHE 24 MOKADHO EPIM MA OTIM NE JI 6,309.
MAE CHOPO KWAN JOGO MA OSEYUD GI CORONA EPACHOKA NYAKA 112,805.
MAVOKO
DOHO MAMALO MA MAVOKO E COUNTY MA MACHAKOS OLOR KUOM NDALO 10 BANG’ KA JOTIJE 7 MAG DOHONO NE OYUD GI TUO MAR CORONA.
PIM MAKANYAKLA NE JOTICH E DOHONO NYOCHA OTIM KA ACHIEL KUOM JOTIJE DOHO MANE OYUD GI CORONA NE OWITO NGIMANE KA OYUDO THIETH.
BUCHE MA OCHUNO MA OSEBED KA IYALO EDOHONO MA MAVOKO KORO OCHUAL NYAKA E DOHO MAMALO MA MACHAKOS EKINDENO MAPOD IDHI LOR DOHONO.
OGAI MAR JOYAL BUCHE EYOR KOJOLO PHILOMENA MWILU OLERO NI POD GINONO CHAL E DOHO MA KITHIMANI KAMA JOTIJE DOHO 16 NYOCHA OYUDE GI CORONA VIRUS.
JATICH
OKUACH KICH ONDHIYO MIYO MORO MANYOCHA TIPONE OKERE EMBUI KA CHUOYO GI PALA NYITHINDO 2 MAG MIYO MANE OTIMONE TICH OT EBOMA MA NAIROBI.
GLADYS NALIAKA MAEN JATICH ONDHI GI OKWACH KICH EKAR IDHO NYAMBURKO MA ELDORET KA OTEMO HEPO KAODHI EPINY UGANDA.
OKWACH KICH OLERO NI MIYONO OYUD GI OPANDE 2 MOPOGORE.
NYITHINDO 2 MANE OCHUOYO GI PALA, MAJA HIGNI 5 KOD 11 GIESANI YUDO THIETH.
MIYONO ICHANO CHUAL EDOHO WUOK TICH.
MUDAVADI 
JODITO MAG SIASA ORWAKO CHIK MANE OGOL KOD KER MOLUOR UHURU KENYATTA MAR CHUNGO ROMO MAG SIASA.
JATEND DUOND BUCH SIASA MAR ANC MIGOSI MUSALIA MUDAVADI WACHONI CHIK MAKAMANO BIROKONYO GAYO LANDRUOK TUO MAR CORONA E PACHOKA.
KANE OLOSO E KINDE MANEOYUORO E LAM E COUNTY MA MACHAKOS, MIGOSI MUDAVADI OWACHINI LOR MAOLORGODO ROMBE MAG SIASA KUOM THUOLO MAR NDALO 30 BIRO KONYO DUOKO CHIEN LANDRUOK MIDHUSI MAR CORONA.
OJENDE GI TICH
OJENDE OJIW ODONJ EWECHE BUR.
JATEND MIGAWO MAR PII MIKAI SICILY KARIUKI OLERO NI OJENDE OK ONEGO OBED NI RITO MONDO ONDIKGI ETIJE.
OLERO NI PINY OWACHO NIKOD CHIENRO MATHOTH MANYALO KONYO ROWERE DONJO EWECHE PUR MABIRO KONYOGI YUDO CHIEMO KOD OMENDA.
NE OLOSO THARAKA NITHI KAMANE OLERE NI PINY OWACHO OCHAKO CHIENRO MAR CHUALO PII EPUOTH NE JOPINY.
HANDSHAKE
JOSIASA MAKWEDO WACH MOSRUOK MANE OBEDO EPACHOKA OYANG NI OK DWAR KUE NE JOKENYA.
SENATOR E COUNTY MA HB MIGOSI MOSES KAJWANG’ OLERO NI MOSRUOK MANE OBEDO EKIND KER UHURU KENYATTA KOD OGAI MAR ODM MOLUOR RAILA ODINGA OSEKONYO EKELO KUE EPINY KENYA.
ONYISO JOTIJE MAG PINY OWACHO OWEK DONJORE E SIASA KAOLERO NI MANO MONO PINY OWACHO CHOPO CHIENRO MAGE.
MIGOSI KAJWANG’ OLERO NI BIRO KANYAKLA MAR JATEND PINY OWACHO KOD OGAI MAR ODM OSEKONYO AHINYA NENO NI KUE OBEDO EPACHOKA.

INTERNATIONAL
OBILA EPINY RUSSIA ONDHIYO JI 200 MANERIK NIE ROMO MAR SIASA MANE OBAG GI DUOND BURA MAKWEDO EPINYNO.
JOGO ONDHI KINDE MANE ROMONO CHAKORE KAWUONO EMAGAWA MORO EBOMA MA MOSCOW.
OBILA EPINYNO OLERO NI JOGO NE KETHO CHIKE MAG KEDO GI TUO MAR CORONA.
NDHICHONO OBIRO SANI MA TEND PINY RUSSIA OSEBEDO KANDHIYO JOGO MAKWEDO PINY OWACHO MOTELO NE YIERO MAR PINYNO.
DWE MOKADHO, JASIASA ALEXEI NAVALNY MA OSEBEDO KAKWEDO JATEND PINYNO VLADMIR PUTIN NE ODIR EOD ANG’ECH.


Created with an evaluation copy of Aspose.Words. To discover the full versions of our APIs please visit: https://products.aspose.com/words/